ອິ​ນ​ໂດ​ເນ​ເຊຍ ​ປະຕິ​ເສດ​ຕໍ່​ຂໍ້​ສະ​ເໜີ ​ຂໍຜ່ອນຜັນໂທດ ປະຫານຊີວິດ ຂອງ​ອອສ​ເຕຣ​ເລຍ 
ອິ​ນ​ໂດ​ເນ​ເຊຍ ຍັງ​ບໍ່​ໄດ້​ກຳນົດ​ມື້​ ສຳ​ຫລັບ​ການ​ປະຫານ​ຊີວິດ ຂອງທ້າວ Andrew Chan ​ແລະ ທ້າວ Myuran Sukumaran ​ເທື່ອ.
ບັນດາເຈົ້າໜ້າທີ່ອິນໂດເນເຊຍ ໄດ້ປະຕິເສດຕໍ່ຂໍ້ສະເໜີຂອງ ອອສເຕຣເລຍ ສຳຫລັບການແລກປ່ຽນນັກໂທດ ເພື່ອຊ່ອຍຮັກສາ ຊີວິດຂອງຊາວອອສເຕຣເລຍ 2 ຄົນ ທີ່ລັກລອບຂົນສົ່ງຢາເສບຕິດ ຜູ້ທີ່ມີກຳນົດຈະຖືກປະຫານຊີວິດ ບັນດາເຈົ້າໜ້າທີ່ອິນໂດເນເຊຍ ກ່າວໃນວັນພະຫັດມື້ນີ້ວ່າ ການ ສັງຫານຈະດຳເນີນໜ້າໄປຕາມແຜນການ ໂດຍບໍ່ຮັບເອົາຂໍ້ສະເໜີ ຂອງລັດຖະມົນຕີຕ່າງປະເທດອອສເຕຣເລຍ ທ່ານນາງ Julie Bishop ທີ່ໄດ້ໂອ້ລົມ ກັບບັນດານັກຂ່າວ ຫຼາຍຊົ່ວໂມງກ່ອນໜ້ານີ້ ທ່ານນາງ Bishop ກ່າວວ່າ ທ່ານນາງໄດ້ຂໍຮ້ອງໄປຍັງລັດຖະມົນຕີ ຕ່າງປະເທດອິນໂດເນເຊຍ ທ່ານ Retno Marsudi ໂດຍທາງໂທລະສັບ ໃນຄວາມພະຍາ ຍາມຂັ້ນຫລ້າສຸດເພື່ອຂໍໃຫ້ຜ່ອນຜັນໂທດນັ້ນ ທ່ານນາງ Bishop ເວົ້າວ່າ ອິນໂດເນເຊຍ ຍັງບໍ່ໄດ້ກຳນົດມື້ ສຳຫລັບການປະຫານຊີວິດ ຂອງທ້າວ Andrew Chan ແລະ ທ້າວ Myuran Sukumaran ເທື່ອ ຊຶ່ງພວກກ່ຽວໄດ້ຖືກຍົກຍ້າຍຈາກຄຸກ Bali ໄປເກາະແຫ່ງໜຶ່ງ ບ່ອນທີ່ພວກເຂົາຄາດກັນວ່າຈະປະເຊີນໜ້າກັບ ການປະຫານຊີວິດ ໂດຍການຍິງເປົ້າ ນັກໂທດຄົນອື່ນໆ ອີກ 9 ຄົນ ກຳລັງປະເຊີນໜ້າກັບ ການປະຫາຊີວິດ ລວມທັງພົນລະເມືອງ ຂອງປະເທດ ບຣາຊີລ ຝຣັ່ງ ການາ ໄນຈີເຣຍ ຟີລິບປິນ ແລະ ອິນໂດເນເຊຍ